ଭୁବନେଶ୍ୱର, ଜାନୁଆରୀ ୨୫(ଲୋକାଲ ୱାୟାର): ଶିଶୁ ଓ ମହିଳାଙ୍କ ସୁରକ୍ଷା ଉପରେ ରାଜ୍ୟ ସରକାର ସର୍ବାଧିକ ପ୍ରାଥମିକତା ଦେଉଥିବା ଦର୍ଶାଇ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ସୋମବାର ଏକ ସ୍ୱତନ୍ତ୍ର ଶାଖା ଖୋଲାଯିବା ନେଇ ଘୋଷଣା କରିବା ସହ ଏହି ଶାଖା ପାଇଁ ୬୨ଟି ପଦବି ମଂଜୁର କରିଛନ୍ତି ।
ଘୋଷଣା ଅନୁସାରେ ରାଜ୍ୟ ପୁଲିସରେ ଏହି ସ୍ୱତନ୍ତ୍ର ଶାଖା ରହିବ । ଏହି ସ୍ୱତନ୍ତ୍ର ଶାଖା ପାଇଁ ୬୨ଟି ପଦବି ମଂଜୁର କରାଯାଇଛି ।
ଜଣେ ଆଇଜି ପାହ୍ୟାର ଅଧିକାରୀଙ୍କ ନେତୃତ୍ୱରେ ଏହି ଶାଖା ପରିଚାଳିତ ହେବ । ଏଥିରେ ଦୁଇ ଜଣ ଅତିରିକ୍ତ ଏସପି, ୧୦ ଜଣ ଡିଏସପି, ୯ ଜଣ ଇନ୍ସପେକ୍ଟର. ୧୦ ଜଣ ସବ୍ ଇନ୍ସପେକ୍ଟର, ୮ ଜଣ ଏଏସଆଇ ଏବଂ ୧୪ ଜଣ କନଷ୍ଟେବଳଙ୍କୁ ନିୟୋଜିତ କରାଯିବ । ଏଥିସହ ୫ ଜଣ ମିନିଷ୍ଟରିଆଲ ଷ୍ଟାଫ ପଦବିକୁ ମଧ୍ୟ ମଂଜୁର କରାଯାଇଛି ।
